《得古杉于刘坑》
宋代·陈宓

刘坑有嘉木，根柯炼青铜。
云是昔参天，森环梵王宫。
陵谷欻迁昔，风雷行地中。
于今五百载，渔父忽相逄。
没渊直下觑，初惊睡骊龙。
玩狎始一探，光怪万仞虹。
百夫共引绠，娄断如飞蓬。
一出千寻底，昂然势摩穹。
伊谁扶大厦，此具信足充。
拟用作津梁，阻滞断可通。
斧斤一暂试，芬芳四随风。
胡为久沈郁，反羡爨下桐。
显晦已千载，有如初植同。
大哉一元气，运用无时穷。
寿此不朽物，会与齐其终。

作者简介：（1171—1230）宋兴化军莆田人，字师复，号复斋。陈定弟。少从朱熹学。历泉州南安盐税，知安溪县。宁宗嘉定七年，入监进奏院，上书言时弊，慷慨尽言。迁军器监簿，又上言指陈三弊。出知南康军，昔南剑州，救灾济民，多有惠政。后以直秘阁主管崇禧观。有《论语注义问答》、《春秋三传抄》、《读通鉴纲目》、《唐史赘疣》等。